Diari Oficial de la Generalitat Valenciana


Sumari del DOGV 8444, del 14-12-2018 (2018/11298)

Informació pública de la modificació número 12 del Pla general.
---------------------------------------------------------------

### Dades del document

Número de DOGV
:   8444

Data del DOGV
:   14-12-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/11834


Data del document
:   27-11-2018

Organisme emissor
:   Ajuntament de Manuel

Tipus de document
:   Anunci

Descriptors 

:   * Manuel
    * pla d'urbanisme
    * administració local

Informació pública de la modificació número 12 del Pla general. [2018/11948]  
Mitjançant l'Acord del Ple de 30 de gener de 2018, es va aprovar la versió inicial de la modificació número 12 del Pla general de Manuel. Vistes les al·legacions plantejades a aquest i els informes emesos per les administracions sectorials després de l'aprovació de la seua versió inicial, es va proposar la introducció de canvis substancials respecte a la documentació aprovada inicialment, consistents en modificació de l'ordenació detallada del sector alliberant la franja de protecció de la línia elèctrica de futura construcció i plantacions, i destinar el seu ús a aparcament públic.  
D'acord amb tot això i mitjançant l'Acord del Ple de 28 de maig de 2018, es va sotmetre la versió preliminar modificada de la modificació número 12 del Pla general de Manuel, a comunicació dels interessats i a tràmit d'informació pública pel termini de vint dies, comptat a partir de l'endemà de la publicació d'aquest anunci en el Diari Oficial de la Generalitat Valenciana número 8312, de 7 de juny de 2018, tot això de conformitat amb l'article 53.5 de la Llei 5/2014, de 25 de juliol, de la Generalitat, d'ordenació del territori, urbanisme i paisatge.  
  
Vistes les al·legacions plantejades a aquest i els informes emesos per les administracions sectorials després de la submissió al segon tràmit d'informació pública, mitjançant l'Acord del Ple de 26 de novembre de 2018, s'acorda novament la introducció de canvis substancials respecte a la versió preliminar modificada, consistents a ampliar la superfície del sector per a alliberar de qualsevol tipus de construcció, fins i tot de viari públic, de la franja de 25 m de protecció de la CV-562 i a resituar la rotonda a un altre punt quilomètric de la carretera.  
  
Mitjançant l'Acord del Ple del dia 26 de novembre de 2018, es va acordar sotmetre la versió preliminar per segona vegada substancialment modificada de la modificació número 12 del Pla general de Manuel a comunicació dels interessats i a tràmit de vint dies, comptat a partir de l'endemà de la publicació d'aquest anunci en el Diari Oficial de la Generalitat Valenciana, tot això de conformitat amb l'article 53.5 de la Llei 5/2014, de 25 de juliol, de la Generalitat, d'ordenació del territori, urbanisme i paisatge.  
La documentació que integra la modificació número 12 del Pla general de Manuel, acompanyada dels informes i les al·legacions que sustenten la modificació proposada, es posa a la disposició del públic en l'adreça electrònica municipal, www.manuel.es.  
Durant aquest període s'admetran, per al seu examen i consideració, noves al·legacions referides als canvis proposats; podran inadmetre's les que reiteren arguments i redunden en aspectes prèviament informats.  
  
L'expedient es troba de manifest en les oficines del Servei d'Urbanisme de l'Ajuntament de Manuel en horari laborable de dilluns a divendres de 09.00 a 14.00 hores.  
  
Manuel, 27 de novembre de 2018.- L'alcalde: Josep Antoni Pastor i Pons.